OzLabs/hebrew-wiki-articles huggingface dataset:
ג'ושוע מורו

ג'ושוע ג'ייקוב מורו (באנגלית: Joshua Jacob Morrow; נולד ב-8 בפברואר 1974) הוא שחקן טלוויזיה וזמר אמריקאי.

ידוע בעיקר בתפקיד הראשי שגילם בסדרת הטלוויזיה "הצעירים חסרי מנוח".

== קורות חיים ==

מורו נולד ב-8 בפברואר 1974, בעיר ג'ונו, במדינת אלסקה שבארצות הברית.

מורו החל את הקריירה שלו ביוני 1994 עת שהחל לגלם את הדמות ניקולס ניומן (Nicholas Newman) תפקיד ראשי בסדרה "הצעירים חסרי המנוח".

בשנת 1998 הקים את להקת הבנים 3Deep עם אדי סיבריאן, חברו הטוב ביותר וכוכב לשעבר נוסף שהשתתף ב"צעירים חסרי מנוח", ועם סי ג'יי. יואר; הלהקה נגנה בסוגת הנשמה-פופ.

הלהקה התפרקה בשנת 2001.

מורו השתתף בטורניר הפוקר העולמי (World Poker Tour) במשחקי הבית ההוליוודיים (Hollywood Home Games) עבור אגודת הצדקה קרן V לחקר הסרטן (The V Foundation for Cancer Research).

== משפחתו ==

ב־4 באוגוסט 2001 התחתן מורו עם טובי קיני (Tobe Keeney) בסנטה ברברה שבמדינת קליפורניה. לזוג ארבעה ילדים: שלושה בנים וילדה אחת.

== פילמוגרפיה ==

{| class="wikitable unsortable plainrowheaders"
|+תפקידים משחקים
! scope="col" | שנה
! scope="col" | כותרת
! scope="col" | תפקיד
! scope="col" | הערות
|-
! scope="row" | 1994 – הווה
| צעירים חסרי מנוח
| ניקולס ניומן
| אופרת סבון; תפקיד ראשי
|}

== פרסים ומועמדויות ==

{| class="wikitable sortable plainrowheaders"
|+רשימת פרסי מועמדויות למשחק
! scope="col" | שנה
! scope="col" | פרס
! scope="col" | קטגוריה
! class="unsortable" scope="col" | סדרה
! scope="col" | תוצאה
|-
! scope="row" style="text-align:center;" | 1996
| פרס אמי לבידור בשעות היום
| שחקן צעיר מצטיין בסדרת דרמה
| צעירים חסרי מנוח
| 
|-
! scope="row" style="text-align:center;" | 1996
| פרס Soap Opera Digest
| שחקן ראשי צעיר מצטיין
| צעירים חסרי מנוח
| 
|-
! scope="row" style="text-align:center;" | 1997
| פרסי אמי לבידור בשעות היום
| שחקן צעיר מצטיין בסדרת דרמה
| צעירים חסרי מנוח
| 
|-
! scope="row" style="text-align:center;" | 1998
| פרסי אמי לבידור בשעות היום
| שחקן צעיר מצטיין בסדרת דרמה
| צעירים חסרי מנוח
| 
|-
! scope="row" style="text-align:center;" | 1999
| פרסי אמי לבידור בשעות היום
| שחקן צעיר מצטיין בסדרת דרמה
| צעירים חסרי מנוח
| 
|-
! scope="row" style="text-align:center;" | 2000
| פרסי אמי לבידור בשעות היום
| שחקן צעיר מצטיין בסדרת דרמה
| צעירים חסרי מנוח
| 
|-
! scope="row" style="text-align:center;" | 2001
| פרס Soap Opera Digest
| גיבור מצטיין
| צעירים חסרי מנוח
| 
|-
! scope="row" style="text-align:center;" | 2016
| פרס אופרת סבון הצרפתי (Soap Awards France)
| שחקן השנה הטוב ביותר
| צעירים חסרי מנוח
| 
|-
! scope="row" style="text-align:center;" | 2018
| פרס אופרת סבון הצרפתי (Soap Awards France)
| הזוג הטוב ביותר של השנה - "שרון וניק"
(יחד עם שרון קייס)
| צעירים חסרי מנוח
| 
|}

== קישורים חיצוניים ==

* [https://web.archive.org/web/20060228042848/http://www.cbs.com/daytime/yr/about/bios/jmorrow.shtml ג'ושוע מורו] באתר "צעירים חסרי מנוח"

== הערות שוליים ==

קטגוריה:שחקני פוקר אמריקאים
קטגוריה:אמריקאים ממוצא אירי
קטגוריה:זמרים-יוצרים אמריקאים
קטגוריה:שחקנים אמריקאים
קטגוריה:אמריקאים שנולדו ב-1974
טריגון מוטורו

טריגון מוטורו (שם מדעי: Potamotrygon motoro) הוא מין של טריגון ממשפחת טריגוני נהרות, החי במימי נהרות טרופיים באמריקה הדרומית לרבות באמזונאס, האורינוקו, נהר פרנה ושפך הריו דה לה פלטה ונהר מיירין .

טריגון זה יכול להגיע לאורך 50 סנטימטרים, לרוחב של מטר בין סנפירי החזה ולמשקל 35 קילוגרם. הוא בעל פלג גוף עליון בצבע בז' או חום ועליו נקודות כתומות או צהובות בעלות טבעות כהות. הסנפירים רחבים ומעוגלים ושאר הסנפירים כמעט שלא נראים ביניהם. הזנב דק וארוך ובקצהו בולט עוקץ צורב וארסי אותו הטריגון מניף על אויביו. ארס זה יכול לצרוב מאוד אם הוא פוגע ברגל ויכול אף להרוג ילדים. הטריגון משריץ 1 עד 12 צאצאים חיים הבוקעים בלילה, לאחר היריון של 3 עד 4 חודשים והם נאלצים להתקיים לבדם.

הוא מחטט על הקרקעית, לעיתים ביום ולעיתים בלילה, בחיפוש אחרי טרף של תולעים, דגים, חלזונות וסרטנים למאכל.

זהו דג נוי פופולרי באקווריום ואחד מטריגוני הנהרות המפורסמים ביותר. עם זאת הוא נפגע מהאיסוף שלו מהטבע וכן מהפגיעה בנהרות בהם הוא חי.

==קישורים חיצוניים==

==הערות שוליים==

<gallery>
Potamotrygon motoro in Botanic garden in Teplice (1).JPG
Potamotrygon motoro - Flickr - Dick Culbert.jpg
Potamotrygon adventure aquarium.jpg
Ocellate river stingray, Boston Aquarium.jpg
</gallery>

קטגוריה:בעלי חיים שתוארו ב-1841
קטגוריה:טקסונים שתוארו בידי פרידריך גוסטב יעקב הנלה
קטגוריה:טריגוני נהרות
קטגוריה:ברזיל: דגי מים מתוקים
יחסי אסטוניה–סין

יחסי אסטוניה–סין הם יחסי החוץ בין אסטוניה לרפובליקה העממית של סין.

== היסטוריה ==
שתי המדינות כוננו יחסים דיפלומטיים ב-11 בספטמבר 1991. הרפובליקה העממית של סין הקימה שגרירות באסטוניה בשנת 1992 ושלחה את שגרירה למדינה בשנה שלאחר מכן; אסטוניה הקימה שגרירות בסין בשנת 1997 ושלחה את שגרירה בסין לראשונה בשנת 2002.

הדלאי לאמה ה-14 ביקר באסטוניה בשנת 1991. באוגוסט 2011 ביקר הדלאי לאמה שוב באסטוניה ונפגש באופן לא רשמי עם נשיא אסטוניה תומאס הנדריק אילבס; משרד החוץ של סין זימן את שגריר אסטוניה בסין וביקש ממנו להסביר את ביקורו של הדלאי לאמה.

בספטמבר 2014 נפגש סגן שר החוץ הסיני וואנג צ'או עם שגריר אסטוניה בסין תומאס רוקה. במהלך הפגישה אמר רוקה כי היחסים הבילטרליים בין סין לאסטוניה סבלו מכשלים בשנים האחרונות, וכי אסטוניה מכירה בטיבט כחלק מסין ולא תתמוך בעצמאות טיבט ; הרפובליקה העממית של סין אישרה את עמדתה של אסטוניה בנושא טיבט. הוא ציין כי סין מייחסת חשיבות רבה לפיתוח היחסים בין שתי המדינות.

היחסים בין המדינות הדרדרו בשנת 2022 לאור תמיכת סין ברוסיה, ממנה חששו האסטונים לאור הפלישה הרוסית לאוקראינה<ref></ref>.

== קשרים כלכליים ==
מינואר עד יוני 2013, בסחר בין שתי המדינות הכולל בין סין לבין אסטוניה היה 470 מיליון דולר, גידול של 14% לעומת התקופה המקבילה בשנה שקדמה לה. הערך הכולל של היצוא הסיני לאסטוניה הוא כ-65 מיליון דולר, והערך הכולל של היצוא של אסטוניה לסין הוא 410 מיליון דולר. הגירעון המסחרי של אסטוניה הוא 340 מיליון דולר, גידול של כ-30% לעומת התקופה המקבילה בשנה שקדמה לה. החל מאמצע שנת 2013, סין הייתה המקור השמיני לייבוא לאסטוניה. הסחורות העיקריות שמייצאת סין לאסטוניה ואסטוניה מייצאת לסין הן מוצרים אלקטרומכניים.

במסגרת יוזמת החגורה והדרך, סין ואסטוניה שיתפו פעולה בפרויקטים להפקת פצלי נפט. בשנת 2018, היועץ וו יאן הקשיב בפירוט להכנסת פרויקט ייצור החשמל לאגירת מים שאובים בדרום אסטוניה.

== נציגויות דיפלומטיות ==
* סין מחזיקה באסטוניה שגרירות בטאלין.
* אסטוניה מחזיקה בסין שגרירות בבייג'ינג.

== קישורים חיצוניים ==

== הערות שוליים ==
גייל מורן

גייל מורן היא זמרת, נגנית קלידים (פסנתר, אורגן וסינתיסייזר) ופזמונאית.

== קורות חייה ==
נולדה בשנת 1943 ג'קסון מישיגן. סיימה את לימודיה בבית הספר התיכון ספרינג ארבור (כיום אוניברסיטת ספרינג ארבור) בשנת 1961.

היא הייתה חברה בתזמורת מאהאווישנו באמצע שנות השבעים<ref></ref>, והופיעה באלבומים של הלהקה "אפוקליפסה" (1974)ו- Visions of the Emerald Beyond (1975)<ref></ref>.

מאוחר יותר היא הופיעה בהקלטות מרובות יחד עם בעלה צ'יק קוריאה (לו נישאה בשנת 1972) וביניהם:

Return to Forever's 1977 album Musicmagic, אלבום הסולו של צ'יק קוריאה- The Leprechaun (1975), My Spanish Heart (1976), Secret Agent (1978), ו- Touchstone (1982).

היא השתתפה בהפקת הפסקול " "Afterlife" לסרט "מלחמה" משנת 2007 בכיכובם של ג'ט לי וג'ייסון סטיית'האם.

היא השתתפה בהופעות אורח נוספות ובהן "The Gracious Core", באלבומו של מארק הישאם "Castalia", ואת רצועת הכותרת מתוך האלבום של דייוויד סנצ'וס מ -1976, "Transformation (The Speed of .Love)

היא הקליטה אלבום אחד בשמה שלה, I Loved You Then ... I Love You Now" (1979)". בשנת 2019 זכתה בפרס גראמי על אלבום ג'אז לטיני הטוב ביותר<ref></ref>.

גייל ממשיכה ליצור מוזיקה משלה, כמו גם לשתף פעולה עם אמנים מוכשרים אחרים<ref></ref>.

== קישורים חיצוניים ==

* [https://meaww.com/chick-coreo-wife-gayle-moran-worked-jazz-fusion-the-leprechaun-my-spanish-heart-dies-at-79-cancer Who is Chick Corea's wife Gayle Moran]
* [https://musicfestnews.com/tag/gayle-moran/ gayle moran Archives • MUSICFESTNEWS]

== הערות שוליים ==

קטגוריה:זמרות-יוצרות אמריקאיות
קטגוריה:זוכות פרס גראמי
קטגוריה:זמרות ג'אז אמריקאיות
קטגוריה:אמריקאים שנולדו ב-1943
קטגוריה:אמריקאיות שנולדו ב-1943
דורי סהר

דורי סהר (נולד ב-8 בינואר 2001) הוא כדורסלן ישראלי המשחק בעמדות הקלע והסמול פורוורד במכבי עירוני רמת גן מליגת העל בכדורסל.

==קריירת נוער==
סהר נולד ב-8 בינואר 2001 בתל אביב. בכיתה א' הוא החל להתאמן במחלקת הילדים של מכבי תל אביב, שם המשיך בכל קבוצות הילדים והנוער. בשנת 2018 זכה סהר עם קבוצת הנוער באליפות המדינה, כשב-4 משחקים בפלייאוף העמיד ממוצעים של 11.5 נקודות, 5.0 ריבאונדים ו-3.5 אסיסטים ב-30.9 דקות. באותה שנה הקבוצה הפסידה במשחק גמר הגביע להפועל עמק יזרעאל. ב-20 בדצמבר 2018 הגיע סהר עם תיכון חדש תל אביב לגמר ליגת העל לתיכונים, שם יחד עם דני אבדיה הוביל את הקבוצה לניצחון על תיכון כצנלסון ולזכייה באליפות. בפלייאוף עונת 2018/2019 בליגת העל לנוער שותף סהר ב-6 משחקים בהם העמיד ממוצעים של 17.0 נקודות, 6.8 ריבאונדים ו-3.6 אסיסטים ב-35.6 דקות. סהר הוביל את הקבוצה לזכייה בדאבל כשבמשחק הגמר מול הפועל תל אביב קלע 22 נקודות.

==קריירה מקצועית==
ב-2 בפברואר 2019 הצטרף סהר לסגל הבוגר של מכבי תל אביב. עד תום העונה שותף סהר ב-6 משחקים, בהם קלע 0.5 נקודות ב-2.3 דקות למשחק. בתום העונה הוא זכה עם הקבוצה באליפות המדינה בכדורסל.

ב-8 באוגוסט 2019 הושאל סהר למכבי הוד השרון, כשהוא משחק לסירוגין במכבי תל אביב במסגרת הכרטיס הכפול. באותה עונה בהוד השרון הוא שותף ב-18 משחקים, בהם העמיד ממוצעים של 5.7 נקודות, 4.2 ריבאונדים ו-2.6 אסיסטים ב-22.6 דקות למשחק. במכבי הוא שותף ב-16 משחקים, בהם העמיד 1.8 נקודות ו-1.1 ריבאונדים ב-7.4 דקות בממוצע למשחק. בתום העונה הוא זכה עם הקבוצה באליפות נוספת.

בעונת שותף סהר ב-12 משחקים בהם העמיד ממוצעים של 2.9 נקודות ו-1.1 ריבאונדים ב-7.4 דקות. באותה עונה זכה סהר עם הקבוצה בטרבל מקומי, כשזכה בגביע ווינר סל, גביע המדינה ובאליפות המדינה.

ב-6 ביולי 2021 חתם סהר לשלוש שנים בבני הרצליה.

בעונת שיחק באליצור עירוני נתניה מהליגה הלאומית בכדורסל, ובעונה הבאה שיחק במכבי עירוני רעננה מאותה הליגה.

== חיים אישיים ==
סהר הוא בנה של הדוגמנית ומנחת הטלוויזיה לשעבר אלונה פרידמן-סהר.

==הערות שוליים==

קטגוריה:כדורסלנים ישראלים
קטגוריה:בוגרי תיכון חדש
קטגוריה:כדורסלני מכבי תל אביב
קטגוריה:כדורסלני מכבי הוד השרון
קטגוריה:כדורסלני בני הרצליה
קטגוריה:כדורסלני אליצור מכבי נתניה
קטגוריה:כדורסלני מכבי רעננה
קטגוריה:כדורסלני מכבי עירוני רמת גן
קטגוריה:ישראלים שנולדו ב-2001
נחל שלף

נחל שלף הוא נחל איתן באזור רמות מנשה. הוא אחד מיובליו של נחל דליה. שמו של הנחל בערבית ואדי אלפואר (בתרגום לעברית: "הנחל השופע מים"). בשנת 2008 הוכרז אזור המשתרע על פני כ-800 דונם באזור נחל דליה ויובליו כשמורת טבע.

==תוואי הנחל==
תחילתו צפונית לקיבוץ עין השופט, חיבורו לנחל דליה דרומית מזרחית ליישוב בת שלמה. שני מעיינות נובעים באזור הנחל העליון לצד כביש 672 המוביל מאליקים לקיבוץ דליה, עין דמומית ועין שלף. מימיו של הנחל אינם ראויים לשתייה.

==צמחיית הנחל==
את המעיינות עוטפת צמחיית סבך האופיינית לנחלים. ניתן לחזות בערבה, פטל, צבר מצוי, צפצפה, תאנה, רימון וגפן. ליד גבעה 186 פורחים כלניות, רקפות וצבעונים בעונתם.
עין מחוללים

==אתרים באזור הנחל==
צפונית לנחל ממוקם הכפר הערבי דאלית א-רוחה שנחרב בשנת 1948 במלחמת העצמאות ותושבי הכפר ברחו לג'נין. דרומית מערבית למעיינות ניתן לראות שרידי טחנת קמח ואמת המים. טחנה זו שימשה את הכפר הערבי ששכן במקום. המים הגיעו אליה מהמעיינות. בהמשכו של נחל שלף נובע מעין נוסף, עין מחוללים. שמו של מעיין זה מזכיר את אסיפות המתיישבים שבהן יצאו במחולות התושבים, ליד קיבוץ דליה. מהמעיין ממשיכה "דרך המוביל". הדרך פונה לכיוון מערב ובהמשך לדרום. הדרך עוברת מעל המוביל המים הארצי. לאורכו של הנחל מסלול המסומן בצבע כחול ופונה לגבעה 186. בהמשך מובילה דרך זו אל נחל דליה. בגבעה תצפית על רמות מנשה והאזור.

==קישורים חיצוניים==

* 
* ירמי בן עמיר, 

==הערות שוליים==

קטגוריה:הכרמל: שמורות טבע
קטגוריה:הכרמל: נחלים
בית החולים הקליני על שם בוטקין

בית החולים הקליני העירוני על שם בוטקין (ברוסית: Городская клиническая больница имени С. П. Боткина) הוא מוסד רפואי רב-תחומי, הממוקם ברובע בגובוי במחוז הצפוני של מוסקבה.

בית החולים בוטקין הוא אחד מבתי החולים הגדולים במוסקבה וברוסיה, עם 1,683 מיטות אשפוז, כולל 124 מיטות טיפול נמרץ, 146 מיטות אשפוז יום ו-40 מיטות אשפוז קצרות טווח. סך המיטות בבית חולים זה מהווה 7% מסך מספר המיטות במערכת הבריאות בעיר מוסקבה.

בבית החולים מועסקים כ-4.4 אלף עובדים, בהם קרוב ל -1.3 אלף רופאים וכ-1.8 אלף אחיות. צוות בית החולים כולל 5 חברי האקדמיה הרוסית למדעים, 16 רופאים מכובדים של הפדרציה הרוסית, מעל 100 דוקטורים למדעים ו-237 מועמדים לדוקטור למדעים.<ref></ref>

בית החולים כפוף למחלקת הבריאות של העיר מוסקבה.

== קישורים חיצוניים ==

* 

==הערות שוליים==

קטגוריה:מוסקבה: בתי חולים
תיאטרון לאנט-פונטיין

תיאטרון לאנט-פונטיין (באנגלית: Lunt-Fontanne Theatre) הוא תיאטרון במנהטן, שנפתח בשנת 1910 במבנה חדש עם חזית גדולה בסגנון אדריכלות האמנויות היפות בשם Globe Theatre. בשנות ה-30 של המאה ה-20 המבנה הוסב לקולנוע. בשנת 1957 הוא נרכש על ידי קבוצת יזמים, עבר בנייה מחדש ומאז הוא כולל 1415 מקומות ישיבה. התיאטרון נקרא על שם זוג שחקנים ידועים, ההצגה הראשונה הייתה The Old Town, וזאת ב-5 במאי 1958 בהשתתפות אלפרד לאנט ולין פונטיין.

בשנת 1978 ו-1995 הוצג מחזמר "הלו, דולי". בשנת 1999 החלה הצגה של "היפה והחיה", שהוצגה עד לשנת 2007, כאשר אז הוחלפה על ידי "בת הים הקטנה" בה כיכב שון פאלמר. בשנים 2015–2016 היה מוצג מחזמר בשם Finding Neverland. ב-2017 החלה הצגה של "צ'ארלי ומפעל השוקולד" בכיכובו של כריסטיאן בורל ("ספאמלוט", "סמאש") בתפקיד ווילי וונקה. מחזמר של שנת 2018 Summer: The Donna Summer Musical היה מועמד לפרס טוני.

בשנת 2017 החלה הצגה של מחזמר Tina שזכה בפרס אוליבייה.

== קישורים חיצוניים ==

* 
* 

==הערות שוליים==

קטגוריה:מנהטן: מבנים
קטגוריה:רחוב ברודוויי: תיאטראות
בראד וילק

ממוזער
בראד וילק (נולד ב-5 בספטמבר 1968) הוא מתופף אמריקאי. מנגן בעיקר עם להקת Rage Against the Machine.

ממוצא יהודי. נולד וגדל בשיקגו וכשהתבגר התיישב בדרום קליפורניה. התחיל לנגן בתופים כבר בגיל 13 והיה לו מערכת תופים בגיל 14.

אתר תופים מקצועי כתב עליו שהוא שינה את נגינת הבי מטאל ואי אפשר להתעלם ממנו.

== קישורים חיצוניים ==
דניאל גולדשטיין-וולדמן

דניאל "דני" גולדשטיין-וולדמן (באנגלית: Danielle "Dani" Goldstein-Waldman; נולדה ב-6 בפברואר 1985) היא רוכבת קפיצות ראווה אמריקאית-ישראלית. ייצגה את ישראל באולימפיאדת טוקיו (2020).<ref name=":0"></ref>

== ביוגרפיה ==
דניאל גולדשטיין נולדה בניו יורק שבארצות הברית, וגדלה בשכונת אפר איסט סייד. הוריה היו שחקני סקווש מקצועיים. בגיל 12 חגגה בת מצווה בישראל.

היא למדה תואר ראשון בכלכלה ופיתוח באוניברסיטת דיוק, והיא התגוררה בסידני שבאוסטרליה חצי שנה, שם למדה תכנון עירוני.

גולדשטיין החלה לרכוב בגיל שמונה, ועד גיל 12 למדה גם טניס. היא התחרתה בגרנד פרי הראשון שלה בגיל 16. היא זכתה באותה שנה במדליות זהב אישיות וקבוצתיות באליפות הרוכבים הצעירים בצפון אמריקה.<ref name=":0" />

בשנת 2013, היא ייצגה את ישראל באליפות אירופה בקפיצות ראווה שהתקיימה בדנמרק. באותה שנה שימשה גולדשטיין בתור קפטנית נבחרת הקפיצות הישראלית שזכתה במדליית זהב במשחקי המכביה של שנת 2013.

בשנת 2015, היא העפילה לגמר באליפות אירופה שהתקיימה באאכן שבגרמניה ובשנת 2017, היא הייתה במקום התשיעי באליפות אירופה שהתקיימה בגטבורג שבשוודיה. באותה השנה היא זכתה בתחרות הגראנד פרי 9 שהתרחשה בפורטוגל.<ref name=":0" />

בשנים 2018–2019, גולדשטיין ניצחה במקצה גרנד פרי 5* של רולקס שנתיים ברציפות.<ref name=":0" />

בפברואר 2019, היא דורגה מספר 43 בעולם בקפיצות ראווה. באותה השנה היא ניצחה פעמיים במקצה גרנד פרי 5*, שהתקיימו בשאנגחאי שבסין ובברלין, בירת גרמניה, בהתאמה. בשנת 2020 היא ניצחה שוב במקצה גרנד פרי 5* שהתקיים בארצות הברית.<ref name=":0" />

גולדשטיין ייצגה את ישראל באולימפיאדת טוקיו (2020),<ref name=":0" /> אך לא התחרתה מחמת פציעתו של סוסהּ.

== חיים אישיים ==
ביוני 2019, היא התחתנה עם אלן וולדמן, מגדל ומאלף סוסים. הם מתגוררים בהולנד.<ref></ref>

ב-2009 קיבלה גם אזרחות ישראלית. 

==קישורים חיצוניים==
* 

== הערות שוליים ==

קטגוריה:רוכבות סוסים אמריקאיות
קטגוריה:רוכבי סוסים ישראלים
קטגוריה:רוכבי סוסים אמריקאים
קטגוריה:משתתפות ישראליות באולימפיאדת טוקיו (2020)
קטגוריה:משתתפים ישראלים באולימפיאדת טוקיו (2020)
קטגוריה:בוגרות אוניברסיטת דיוק
קטגוריה:בוגרי אוניברסיטת דיוק
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
קטגוריה:ישראליות שנולדו ב-1985
קטגוריה:ישראלים שנולדו ב-1985
יחסי בלארוס–סין

שגרירות בלארוס בבייג'ינג
יחסי בלארוס–סין הם יחסי החוץ בין בלארוס לרפובליקה העממית של סין.

== היסטוריה ==
שתי המדינות כוננו יחסים דיפלומטיים ב-20 בינואר 1992, וב-18 במרץ 1993 נפתחה בבייג'ינג שגרירות בלארוס בסין.

ב-10 במאי 2015, הרפובליקה העממית של סין ורפובליקת בלארוס חתמו על הצהרה משותפת שהביעה את תמיכתם במציאת פתרון שלום של היחסים עם טאיוואן, וחזרו על התנגדותם לעצמאות טאיוואן; בלארוס הבטיחה שלא לייצא נשק לטאיוואן. למחרת היום, משרד החוץ של הרפובליקה הסינית הביע צער על ההצהרה המשותפת בין שתי המדינות.

במהלך ביקורו הממלכתי בסין בספטמבר 2016 העניק נשיא בלארוס אלכסנדר לוקשנקו את אות "השלום והידידות" של בלארוס לנשיא סין שי ג'ינפינג.

במהלך מגפת הקורונה, שתי המדינות סיפקו כמויות גדולות של ציוד רפואי זו לזו. בלארוס היא אחת המדינות הראשונות שהעניקו סיוע לסין. שר ההסברה של הרפובליקה של בלארוס אלכסנדר קליוקוביץ' כינה את סין ובלארוס מערכת יחסים בין "חברי ברזל".

== יחסים כלכליים ==
בשנת 2012, סין (לא כולל הונג קונג, מקאו וטאיוואן) ייצאה סחורות לבלארוס בסך 2.24 מיליארד דולר, ואילו בלארוס ייצאה בסך 452 מיליון דולר לסין (לא כולל הונג קונג, מקאו וטאיוואן); היצוא של סין לבלארוס כלל מכונות, מוצרי מתכת, ומוצרים כימיים, ואילו בלארוס בעיקר ייצאה מוצרים כימיים לסין.

פארק תעשיית סין-בלארוס, הממוקם במרחק 15 קילומטרים ממינסק, הוא אזור כלכלי מיוחד המהווה פארק תעשייתי, פיננסי ומחקר מדעי ופעילויות מסחריות אחרות. פארק תעשייה זה הוא פרויקט שיתוף הפעולה הכלכלי הגדול ביותר בין סין לבלארוס, והוא גם הפרויקט הגדול ביותר שהקימה בלארוס במטרה למשוך השקעות. בנוסף, ממשלת בלארוס והחברות הסיניות שיתפו פעולה גם עם פרויקטים הכוללים הרחבת כבישים מהירים.

== נציגויות דיפלומטיות ==
* סין מחזיקה בבלארוס שגרירות במינסק.
* בלארוס מחזיקה בסין שגרירות בבייג'ינג.

== קישורים חיצוניים ==

== הערות שוליים ==
Edwards Lifesciences

Edwards Lifesciences (NYSE: EW) היא מפתחת, יצרנית ומשווקת עולמית של התקנים רפואיים בתחום קרדיולוגיה וציוד ליחידה לטיפול נמרץ.

החברה הוקמה בשנת 1958 על ידי מהנדס מיילס אדוורדס. ביחד עם דר' אלברט סטאר בשנת 1960 הם קיבלו פטנט למסתם לב שפיתחו. בשנת 1985 החברה נרכשה על ידי Baxter International, וחזרה להיות חברה עצמאית בשנת 2000.

בשנת 2017 החברה רכשה את החברה הישראלית וולטק קרדיו תמורת 340 מיליון דולר. בהמשך היא קיבלה שליטה על מספר חברות יצרני ציוד רפואי נוספות.

מספר עובדים בשנת 2020 היה כ-14 אלף. מטה החברה ממקום באירוויין, קליפורניה. הסניף האירופאי של החברה ממוקם ליד מינכן.

החברה בעלת פטנטים לסוגים שונים של מסתמי לב, קטטרים וטכנולוגיות נוספות בעיקר בתחום קרדיולוגיה וציוד ליחידה לטיפול נמרץ.

בשנת 2014 החברה הקימה קרן לסבסוד בדיקות לב לאנשים ללא ביטוח רפואי מתאים. עד לשנת 2020 בתוכנית זו טופלו כ-1.7 מיליון אנשים.

בשנת 2024 ביצעה אדוורדס סבב רכישות, ביניהן רכשה את הסטארטאפ הישראלי אינוולב בכ-300 מיליון דולר<ref></ref> ואת החברות האמריקאיות ג'נהוולב ואנדוטרוניקס בכ-1.2 מיליארד דולר.<ref></ref>

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בניו יורק
קטגוריה:יצרני מכשור רפואי
טריגון תטידיס

טריגון תטידיס (שם מדעי: Dasyatis thetidis) הוא מין של דג סחוס ממשפחת הטריגוניים, החי בדרום האוקיינוס ההודי והאוקיינוס השקט בימים ממוזגים. הוא משויך לסוג טריגון, אך חלק מהחוקרים משייכים אותו לסוג Bathytoshia.

מין טריגון זה נדיר יחסית, והוא נראה בטבע רק במימי החופים של אפריקה הדרומית, אוסטרליה וניו זילנד עד לעומק 440 מטרים מפני הים, לרוב בקרבת החוף באזורי לגונות, מפרצים, שוניות אלמוגים ושפכי נהרות.

הטריגון יכול להגיע לאורך של מעל 1.8 מטרים ולמשקל 214 קילוגרם, מה שהופך אותו לאחד מגדולי הטריגונים. הוא בעל סנפירי חזה דמויי יהלום בצורתם בעלי שוליים מקופלים. החוטם קצר ופונה מעט מעלה ובתוכו שורות של שיניים מחודדות. בקצה הגוף ישנו זנב בעל עוקץ צורב המשמש להגנה. צבעו חום כהה עד אפור כהה או שחור כשהבטן לבנה. הוא מזכיר מעט את המין טריגון קצר-זנב החי באזור, אך בעל גוונים כהים יותר וזנב ארוך יותר.

הטריגונים מחטטים בקרקעית החולית או בין האלמוגים ומחפשים טרף של סרטנים, טרפידים, תולעים וכן דגים. בתורם הם יכולים להיטרף בידי קטלנים המטיחים אותם בעזרת זנבם החזק למותם.

לא ברור מה מצב השימור של מין זה.

==קישורים חיצוניים==

==הערות שוליים==

קטגוריה:טקסונים שתוארו בידי ג'יימס אוגילבי
קטגוריה:בעלי חיים שתוארו ב-1899
קטגוריה:טריגוניים
קטגוריה:מגה-פאונה של האוקיינוס ההודי
קטגוריה:מגה-פאונה של האוקיינוס השקט
If We Never Met

"If We Never Met" (לעיתים מסוגנן כ-if we never met) הוא סינגל של הזמר-יוצר האמריקאי ג'ון קיי, שיצא ב-26 באפריל 2019. נכון ליולי 2021, השיר הושמע למעלה מ-109 מיליון פעמים בספוטיפיי.

גרסת הרמיקס של הזמר-יוצר האמריקאי ג'ון קיי, בהשתתפות הזמרת-יוצרת האמריקאית קלסי בלריני, יצאה ב-17 בינואר 2020. נכון ליולי 2021, גרסת הרמיקס הושמעה למעלה ממיליון פעמים ביוטיוב, ולמעלה מ-39 מיליון פעמים בספוטיפיי.

גרסת הרמיקס של הזמר-יוצר האמריקאי ג'ון קיי והמפיק המוזיקלי האנגלי סיגלה, יצאה ב-14 בפברואר 2020. נכון ליולי 2021, גרסת הרמיקס הושמעה למעלה מ-340 אלף פעמים ביוטיוב, ולמעלה מ-52 מיליון פעמים בספוטיפיי. גרסת הרמיקס הגיעה למקום השישי במצעד 100 שירי הדאנס ברדיו היפני.

== וידאו קליפ ==
הווידאו קליפ של הסינגל, בבימויו של הבמאי נורטון, הועלה לערוץ היוטיוב של הזמר ב-24 באוקטובר 2019. נכון ליולי 2021, הווידאו קליפ נצפה למעלה מ-5.4 מיליון פעמים ביוטיוב.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קלסי בלריני
קטגוריה:שירי סיגלה
קטגוריה:שירים באנגלית
קטגוריה:בלדות פופ
קטגוריה:סינגלים בהוצאת אפיק רקורדס
אלוף האלופים 2021

אלוף האלופים 2021 היה המהדורה ה-26 של גביע אלוף האלופים (הסופר-קאפ הישראלי). המשחק נערך ב-25 ביולי 2021 באצטדיון סמי עופר שבחיפה, ישראל, ובו זכתה אלופת ליגת העל לעונת 2020/2021, מכבי חיפה, לאחר ניצחון ביתי בתוצאה 0–2 משערים של בן שהר ומוחמד אבו פאני את מחזיקת גביע המדינה של עונה זו, מכבי תל אביב.

==סיכום המשחק==

קטגוריה:תחרויות כדורגל ב-2021
קטגוריה:מכבי חיפה (כדורגל)
קטגוריה:מכבי תל אביב (כדורגל)
קטגוריה:חיפה: ספורט
קטגוריה:תחרויות כדורגל בישראל
טריגון לטה

טריגון לטה (שם מדעי: Bathytoshia lata) הוא מין של דג סחוס ממשפחת הטריגוניים, החי במימי הוואי שבמערב האוקיינוס השקט.

==תיאור==
טריגון זה מגיע בדרך כלל לאורך של 1 מטר ויכול להגיע לאורך של 1.5 מטר ולמשקל 56 קילוגרם בממוצע. הוא בעל סנפירי חזה דמויי יהלום בצורתם עם חוטם מוארך בעל חיישני חשמלי ובעל זנב דק וארוך המכיל שורות של דוקרנים בין עמוד השדרה עד לקצה ועליהם עוקצים בעלי ארס חלש. צבע הטריגון זית עד חום מלמעלה ולבן מלמטה. במראהו הוא מזכיר את המין טריגון דיפטרורה (Dasyatis dipterura), שגם הוא נפוץ סמוך לחופי הוואי. כמו רוב הטריגונים הוא משריץ צאצאים חיים.

הטריגון חי לאורך החופים הטרופיים של הוואי, לרבות במספר מפרצים במאווי ובאואהו ונטען אך לא הוכח שהוא נפוץ גם בטאיוואן. הטריגונים חי על קרקעית הים החולית או הבוצית בעומק 2.5 עד 357 מטרים ולרוב מצוי רק מתחת עומק 15 מטרים.

הוא פעיל לרוב בלילה ומחפש בחולות טרף של סרטנים, תולעים, חלזונות וצדפות. הטורף העיקרי של מין זה הוא פטישן כד-חרטום.

==קישורים חיצוניים==

==הערות שוליים==

קטגוריה:טקסונים שתוארו בידי סמואל גארמן
קטגוריה:בעלי חיים שתוארו ב-1880
קטגוריה:טריגוניים
קטגוריה:מגה-פאונה של האוקיינוס השקט
טריגון לונגה

טריגון לונגה (שם מדעי: Bathytoshia longa) הוא מין של דג סחוס ממשפחת הטריגוניים, החי במערב האוקיינוס השקט בתחום שבין באחה קליפורניה שבמקסיקו לקולומביה ואקוודור ולעיתים מופיע גם בסן דייגו, קליפורניה, באיי רבייג'יגדו ובאיי גלאפגוס. מין זה מצוי בסכנת הכחדה בטבע.

==תיאור==
הטריגון מגיע לאורך ממוצע של 1.5 מטר ויכול להגיע לאורך 2.58 מטרים, לרוחב 1.58 מטר בין סנפירי החזה ולמשקל של 46.4 קילוגרם. צבעו חום-אדמדם עד אפור כהה עם בטן לבנה והוא בעל סנפירי חזה רחבים דמויי מעוין בצורתם וסנפירי שת דקים וקצרים. הזנב ארוך ולאורכו מספר עוקצים בעלי ארס. הטריגון משריץ 1 עד 5 צאצאים חיים לאחר היריון של 10 עד 11 חודשים.

הוא מתחפר לאורך קרקעית הים בעומק של עד 50 מטרים בקירוב במים טרופיים של שוניות אלמוגים, חופי סלעים, לגונות ומפרצים לאורך החוף וגם בשפכי נהרות וביערות מנגרובים לחופי אמריקה הפסיפית. הוא ניזון ממינים של דגי גרם קרקעיים, טרפידים, סרטנים ורכיכות שונות שאותם הוא מנפץ עם שיניו הקשות.

טריגון זה נידוג לעיתים במערך חכות לחופי מרכז אמריקה וגם נתפס ברשתות כשלל לוואי. כיום הוא מצוי בסכנת הכחדה בטבע.

==קישורים חיצוניים==

==הערות שוליים==

קטגוריה:טקסונים שתוארו בידי סמואל גארמן
קטגוריה:בעלי חיים שתוארו ב-1880
קטגוריה:טריגוניים
קטגוריה:מגה-פאונה של האוקיינוס השקט
קטגוריה:דגי מפרץ קליפורניה
Wild Side (שיר של נורמני)

"Wild Side" (בעברית: "הצד הפראי") הוא סינגל שהוקלט על ידי הזמרת האמריקאית נורמני, בהשתתפות הראפרית האמריקאית קארדי בי.<ref name=":0"></ref> השיר יצא לאור ב-16 ביולי 2021, על ידי חברות התקליטים RCA רקורדס וקיפ קול, כסינגל הראשון מתוך אלבום הבכורה שלה.<ref name=":0" /><ref></ref> זהו הסינגל הראשון של נורמני מאז צאת הסינגל שלה "Motivation", משנת 2019.<ref></ref>

השיר מכיל דגימה מהסינגל "One in a Million" , של הזמרת האמריקאית אליה.<ref></ref>

== רקע והוצאה ==
נורמני הופיעה בקליפ "WAP" של קארדי בי ומייגן די סטליון באוגוסט 2020 לצד זמרות ואישים אחרים כמו קיילי ג'נר ורוסליה.<ref></ref> נורמני פרסמה קטע מתוך השיר "Wild Side" ברשתות החברתיות שלה ב-5 בפברואר 2021, עם הכיתוב "יודעת שזה יהיה מזמן".<ref name="Revolt"></ref> לאחר מכן, החלו מבקרי המוזיקה לפרסם השערות על שיתוף פעולה בין השתיים, וזאת לאחר שהסירה נורמני את כל הפוסטים למעט אחד בדף האינסטגרם שלה ב-12 ביולי 2021, ורמזה על הכרזה בקרוב.<ref></ref><ref></ref> למחרת, הצהירה קארדי בי כי יש לה "סוד קטן" אותו תספר למעריצים שלה בקרוב.<ref></ref> ב-14 ביולי, חשפה נורמני את שם הסינגל "Wild Side", תאריך יציאתו ועטיפתו ברשתות החברתיות.<ref></ref>

== וידאו קליפ ==
הווידאו קליפ הנלווה שצולם לשיר בוים על ידי טאנו מוינו, שביים גם את "Up" של קארדי בי. הועלה לערוץ היוטיוב שלה בשידור חי ב-16 ביולי 2021, בסמוך לצאתו של הסינגל עצמו. הכוריאוגרפיה נעשתה על ידי שון בנקהד; אשר היה גם אחראי על הכוריאוגרפיה בסינגל "Motivation" של נורמני.<ref name="Revolt" />

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
|2021
|פרסי הווידאו קליפים של MTV
|שיר הקיץ
|
|}

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!מקור
|-
!עולם
|16 ביולי 2021
|הזרמת מוזיקה • הורדה דיגיטלית
|rowspan="4" |מקורית
|RCA • קיפ קול
|<ref></ref><ref></ref>
|-
!rowspan="3" |ארצות הברית
|rowspan="3" |20 ביולי 2021
|רדיו להיטים עכשוויים
|rowspan="3" |RCA
|<ref></ref>
|-
|רדיו עכשווי קצבי
|<ref></ref>
|-
|רדיו עכשווי עירוני
|<ref></ref>
|-
!עולם
|22 ביולי 2021
|סטרימינג • הורדה דיגיטלית
|מורחבת
|RCA • קיפ קול
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נורמני
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי נורמני
קטגוריה:שירים שנכתבו על ידי קארדי בי
קטגוריה:וידאו קליפים שבוימו על ידי טאנו מוינו
קטגוריה:שירים על מיניות
קטגוריה:שירי R&B עכשוויים אמריקאיים
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת RCA רקורדס
Secret Agent

Secret Agent (בעברית: סוכן חשאי) הוא אלבום האולפן העשירי של פסנתרן הג'אז האמריקאי צ'יק קוריאה, שהוקלט ויצא בשנת 1978. באלבום משתתפים כמה נגנים שהיו שותפים ותיקים של קוריאה לאורך השנים, בהם ג'ו פאר, איירטו מוריירה, וגייל מורן (אשתו של קוריאה). גם הזמר אל ג'ארו משתתף באלבום ושר עיבוד של קוריאה לשיר "Hot News Blues".

אלבום זה הוא השני מבין שלושה אלבומי אולפן שהוציא קוריאה בשנת 1978, לצד The Mad Hatter ו-Friends במה שכונה כ"שנה ביצועית כמעט בלתי-אפשרית". הייתה זו גם אותה השנה בה הוציא קוריאה שני אלבומי הופעה: האחד עם הרבי הנקוק, An Evening with Herbie Hancock & Chick Corea: In Concert, והשני עם להקתו Return to Forever, Live.

== דירוגים וביקורות ==

האלבום הגיע למקום ה-7 במצעד אלבומי הג'אז של בילבורד.

== רשימת רצועות ==

==משתתפים==
*צ'יק קוריאה - פסנתר כנף, פסנתר חשמלי (פנדר רודוס), סינתיסייזר, שירה, כלי הקשה
*אלן ויזוטי - חצוצרה
*בוב זוטולה - חצוצרה
*רון מוס - טרומבון
*ג'ים פו - טרומבון
*ג'ו פארל - חליל, סקסופון
*באני ברונל - קונטרבס
*טום ברכטליין - תופים
*איירטו מוריירה - כלי הקשה
*צ'ארלס וויל - ויולה, שירה
*קרול שיווה - כינור, שירה
*פאולה הוכהלטר - צ'לו, שירה
*גייל מורן - שירה ראשית
*אל ג'ארו - שירה ראשית (B3)

==קישורים חיצוניים==

==הערות שוליים==

קטגוריה:צ'יק קוריאה
קטגוריה:אלבומי חברת פולידור רקורדס
טריגון דיפטרורה

טריגון דיפטרורה (שם מדעי: Dasyatis dipterura או Dasyatis brevis) הוא מין של דג סחוס ממשפחת הטריגוניים, המצוי במימי מערב האוקיינוס השקט שלחופי אמריקה בין דרום קליפורניה לצ'ילה ובכמה איים מבודדים כמו איי גלאפגוס והוואי. הוא מצוי כיום בסכנת הכחדה עקב דיג יתר ועקב הרס בית גידולו.

טריגון זה מגיע לאורך 120 סנטימטרים והפרטים הגדולים ביותר הגיעו לאורך 187 סנטימטרים ולמשקל 46.3 קילוגרם, כשהנקבות גדולות יותר מהזכרים. הוא בעל סנפירי חזה רחבים ודמויי יהלום בעלי קפלים בקצוות ובעל זנב ארוך שלאורכו שורת עוקצים בעלי ארס, אותם הטריגון יכול לעקל מעלה כדי לפגוע בטורפיו. צבעו זית עד חום כהה או שחור מלמעלה בעוד הבטן לבנה. הטריגון משריץ 1 עד 4 צאצאים בשנה המגיעים לבגרות מינית כעבור 7 עד 10 שנים, כשהנקבות מאחרות יותר לגדול. זהו אחד הטריגונים בעל קצב הרבייה הנמוך ביותר, דבר שמקשה על שימורו.

הטריגון מחפש מזון קבור בחול או בבוץ הימי, הכולל סרטנים, רכיכות, תולעים ודגי גרם שוכני קרקעית. באמצעות שורות של שיניים קצרות אך חזקות הוא יכול לרסק טרף קשוח ושריונות ואף טרף קוצני כמו קיפודגיים.

הטריגון נידוג לעיתים ברשתות דיג מספינות, בעיקר לחופי מקסיקו וכן לדיג ספורט וגם הפרטים הצעירים נידוגים בלגונות ושפכי נהרות. הדבר מגדיל את הסכנה של הטריגון, נוסף על היתפסות במלכודות דגים, ברשתות כשלל לוואי ואיבוד בית גידולו לחקלאות ימית.

==קישורים חיצוניים==

==הערות שוליים==

קטגוריה:טקסונים שתוארו בידי דייוויד סטאר ג'ורדן
קטגוריה:בעלי חיים שתוארו ב-1880
קטגוריה:טריגוניים
קטגוריה:מגה-פאונה של האוקיינוס השקט
כיכר סטאריה

כיכר סטאריה (ברוסית: Старая площадь) הוא רחוב במחוז האדמיניסטרטיבי המרכזי של מוסקבה ברובע טברסקוי.

המראה המודרני התגבש בשנות ה -20 של המאה העשרים, כאשר נבנו מחדש רובעי קיטאי-גורוד הסמוכים לכיכר. בשנות השלושים נהרס הקיר המפריד בין הכיכר העתיקה למעבר קיטייגורודסקי.

השם סטאראיה פלושצ'אד נקשר לההנהגה הבכירה, מכיוון שבתקופה הסובייטית, הוועד המרכזי של ההמפלגה הקומוניסטית של ברית המועצות היה ממוקם בבית מספר 4. נכון לשנת 2020, בניין זה מאוכלס על ידי אדמיניסטרציה של נשיא רוסיה<ref>https://um.mos.ru/places/staraya_ploshchad/</ref>.

השם כיכר סטאריה (הכיכר הישנה) מתבלט בכך שהיא מכילה שתי שגיאות טופוגרפיות ואינה תואמת את המציאות. ראשית, כיכר סטאריה היא למעשה רחוב, ושנית, מבחינה היסטורית, היא הופיעה מאוחר יותר מכיכר נובאיה (הכיכר החדשה).

== גלריה ==
<gallery>
קובץ:Старая площадь (сентябрь 2017).jpg|כיכר סטאריה, מבט על בניין אדמיניסטרציה של נשיא רוסיה
קובץ:Wiki Staraya Square Boyarsky Dvor by Fyodor Schechtel.jpg|בניין מס' 8 מקום חומת קיטאי-גורוד שנהרסה.
קובץ:Памятник героям Плевны в Москве.jpg|אנדרטה לגיבורי פלבנה בכיכר איליאנסקי 
</gallery>

==קישורים חיצוניים==

== הערות שוליים ==

סטאריה
סטאריה
אבי גרנות

אבי גרנות (נולד ב-1950) הוא דיפלומט ישראלי.

== ביוגרפיה ==
גרנות נולד בתל אביב בשנת 1950 להורים יהודים מפולין, שניצלו על ידי אוסקר שינדלר. לאחר סיום שירותו הצבאי בצבא ההגנה לישראל, למד גרנות באוניברסיטת מדינת ניו יורק בארצות הברית ובהמשך, המשיך את לימודיו בישראל.

לאחר סיום לימודיו הוא עבד בשירות הדיפלומטי של משרד החוץ. בתור דיפלומט הוא מילא תפקידים שונים, בעיקר באוטווה, רומא, פרטוריה ובוושינגטון די.סי.. 

ב-1995 מונה גרנות לשגריר ישראל באתיופיה, והחזיק בתפקיד עד 1998.

שימש כיועצו המדיני של נשיא מדינת ישראל משה קצב.

גרנות היה שגריר ישראל בפינלנד מאוקטובר 2007 ועד מרץ 2011.

==קישורים חיצוניים==

קטגוריה:תל אביב-יפו: אישים
קטגוריה:שגרירי ישראל בפינלנד
קטגוריה:שגרירי ישראל באתיופיה
קטגוריה:יועצים פוליטיים ישראלים
קטגוריה:בוגרי אוניברסיטאות ומכללות בארצות הברית
קטגוריה:בוגרי אוניברסיטאות ומכללות בישראל
קטגוריה:ישראלים שנולדו ב-1950
טריגון חד-אף

טריגון חד-אף (שם מדעי: Dasyatis pastinaca) הוא מין של טריגון, החי בצפון-מזרח האוקיינוס האטלנטי, במי הים התיכון והים השחור סביב החופים בעומק של 60 מטרים מפני הים. הוא מצוי בטבע בסכנת הכחדה.

==תיאור==
הטריגון יכול להגיע לאורך של 2.5 מטרים ורוחב 1.4 מטר, אך נפוץ יותר באורך של 48 סנטימטרים. הזנב דק ואורכו 35 סנטימטרים בממוצע, כשהוא מהווה חצי מאורך הגוף. הוא בעל פתחי נשימה בולטים ועיניים קטנות הממוקמות בקרבתם. צבעו של הטריגון אפור, חום, אדמדם או ירוק-זית והבטן בהירה כשהסנפירים כהים. הטריגון משריץ 4 עד 9 צאצאים חיים בשנה, לאחר היריון של ארבעה חודשים.

הטריגון שוחה לבדו או בקבוצות קטנות לאורך קרקעית הים ומחפש בחול או בבוץ הימי טרף של תולעים, סרטנים ודגי גרם קטנים. לרוב הוא פעיל יותר בלילות.

ארסו של הטריגון מיועד להגנה מטורפים והוא מצוי בתוך עוקץ בבסיס הזנב, אותו הטריגון יכול להפנות קדימה. הוא חלש מכדי להרוג אדם אך עדיין עשוי לייסר את מי שנפגע ממנו.

הוא נידוג לאורך הים התיכון למאכל ונתפס ברשתות דיג כשלל לוואי, דבר שגרם לקריסה של אוכלוסיות שונות.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:טריגוניים
קטגוריה:דגי הים התיכון
קטגוריה:בעלי חיים שתוארו ב-1758
עין דבשה

עין דבשה (בערבית: עין א-דרבשיה) הוא מעיין שנמצא בגבול עמק החולה עם הגולן, דרומית לקיבוץ גונן.

המעיין נקרא בערבית עין א-דרבשיה. זהו שמם של כפר סופי ומוצב של הצבא הסורי ששכנו במקום עד מלחמת ששת הימים.

מימיו של המעיין, יורדים בתעלה לכיוון עמק חולה, שסביבם צמחיית סבך של שיחי קנה ועבקנה. מימיו של המעיין ממשיכים וזורמים לאורך כביש 918 המוביל מקיבוץ גונן לקיבוץ גדות. המים מתפזרים בין תעלות המשמשות את הקרקעות החקלאיות של עמק חולה. באזור המעיין מתקיימים בתי גידול של צומח וחי ייחודיים למקום, וניתן לחזות במיני חיים הנמצאים בסכנת הכחדה.

ליד תעלת המים נמצאת טחנת קמח (טאחונת א-דרבשיה). הטחנה שופצה ושוקמה בידי בן קיבוץ גונן שנרתם לכך. הטחנה הופעלה אך הוזנחה שוב.

מסלול ההליכה מוביל דרך אתר הנצחה לזכרו של רב-סרן שנפל במבצע צוק איתן.

==המאבק על מי המעיין==
מי המעיין שמשמשים להשקיית שטחים חקלאיים של קיבוץ כפר סאלד, הם רקע למאבק סביבתי. באזור החלו עבודות להחלפת הצנרת הישנה המובילה מים לשטחים החקלאיים. החברה להגנת הטבע ביקשה לעצור את העבודות ודרשה שמי המעיין לא ישמשו למטרות חקלאיות.

==קישורים חיצוניים==
* 
* 
* 
* 

==הערות שוליים==

קטגוריה:עמק החולה
דבשה
סגול בהיר

"סגול בהיר" הוא סינגל של הזמר-יוצר הישראלי מרגי, שיצא לאור ב-11 ביוני 2021. השיר הוא הסינגל הראשון של מרגי לשנת 2021, והוא נכתב והופק על ידי מרגי, יחד עם יובל מעיין.

== רקע ==
מרגי סיפר כי תחילה, פחד להוציא את השיר, ואמר כי "לא ידעתי בדיוק איך להתמודד איתו, שלא נדבר על להוציא אותו. אבל לראות איך כל אחד מהאנשים שהכי קרובים אליי בוכה כשהוא שומע אותו, גרם לי להבין שבאותו הלילה עם יובל מעיין באולפן קרה משהו מיוחד. ושהסיבה שפחדתי ממנו הייתה כי הוא היה ספר פתוח, כן, ואמיתי. כמה ימים אחר כך עליתי על המטוס ללוס אנג'לס, ובטיסה החלטתי שכשאחזור לארץ – אני רוצה להביא אותו איתי".

== ביקורות ==
בפרוגי, פורסמה ביקורת חיובית עבור השיר, בה תואר השיר כ"בלדת פרידה מרגשת ונוגעת במיוחד" ונכתב כי "מרגי הוכיח שוב שעם כמה שהוא ווקאליסט עם קול מרשים - הוא יודע לרגש גם בשקטים".<ref></ref> לעומת זאת, דודי פטימר ממעריב אונליין נתן לשיר ביקורת שלילית, ואמר כי מרגי "בולע את המילים, מתבכיין, משתמש בחריזה פשוטה ולא מעניינת, מתיימר להציג רצינות אך התוצר לא יותר מבדיחה. בהצלחה למי שיצליח לשרוד ולהאזין לכל השיר – אני לא הצלחתי".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997009950639705171/NLI לדף השיר] באתר הספרייה הלאומית

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי מרגי
קטגוריה:שירים בעברית
קטגוריה:שירים שנכתבו על ידי יובל מעיין
קטגוריה:שירים שהולחנו על ידי יובל מעיין
ברנאט ניי

ברנאט ניי (בהונגרית: Ney Bernát; 5 באפריל 1863, פאפה – 12 באפריל 1938, בודפשט)<ref>[https://familysearch.org/pal:/MM9.3.1/TH-266-11019-130672-49 Halálesete bejegyezve a Bp. VI. ker. állami halotti akv. 1738/1938. folyószáma alatt.]</ref> היה זמר אופרה (בריטון, בס בריטון) יהודי-הונגרי. ברנאט ניי הוא סבו של המלחין איבאן ארד.

== ביוגרפיה ==
ברנאט ניי נולד במשפחה יהודית לאיגנץ ניי ושרולטה וייס. אשתו הייתה אאוגניה ניי.

מקומו המדויק במשפחת ניי:
* דוד ניי (זמר אופרה 1905-1842) היה דודו
* דוד ניי (זמר אופרה 1905–1945) הטנור היה אחיינו
* בנו היה הכנר טיבור ניי (1906–1981)

בשנת 1882 הפך לחבר במקהלת התיאטרון הלאומי בבודפשט ומשנת 1884 גם במקהלת בית האופרה של בודפשט. במקביל לעבודתו זו השלים את מחלקת האופרה באוניברסיטה לאמנויות התיאטרון והקולנוע בין השנים 1888–1890 (אז היה שמו "האקדמיה לבמה")

הוא מונה לזמר פרטי של בית האופרה בשנת 1892 ונותר חבר בלהקה עד 1925. בנוסף לתפקידים הגדולים, מילא תפקידי קומפרימריו (קומפיומריו הוא תפקיד משנה קטן באופרה או זמר ששר תפקידים אלה). ניי היה אחד הזמרים העסוקים ביותר בבית האופרה של בודפשט. בין השנים 1896–1932 היה מרצה מחליף באקדמיה למוזיקה ע"ש פרנץ ליסט.

== תפקידיו הגדולים יותר (מבחר) ==
* פרנץ ארקל: לאסלו הוניאדי - פאלאטין גארה
* פוצ'יני: מנון לסקו - פונדקאי
* וגנר: פרסיפל - טלרמונד
* וגנר: לוהנגרין - הנריק הראשון
* וגנר: זהב הריין - דונר

== לקריאה נוספת ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/n-ny-76F7D/ney-bernat-770EF/ ברנאט ניי ב-Ar][https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/n-ny-76F7D/ney-bernat-770EF/ canum]
* [http://www.napkut.hu/naput_2005/2005_10/007.htm זיכרון מאת איבאן ארד]
* [https://web.archive.org/web/20160305002207/http://www.filmacademy.hu/hu/osztalyok/osztaly-adatlap/393 רישום באקדמיה לדרמה]
* פטר ורנאי: לקסיקון האופרה. בודפשט, 1975. הוצאת מוזיקה. 
== קישורים חיצוניים ==
* [https://music.apple.com/us/artist/ney-bernát/603270834 ברנאט ניי ב Apple Music]
* [http://mek.niif.hu/02100/02139/html/sz16/217.html ברנאט ניי בלקסיקון ביוגרפי הונגרי]
* [https://szfe.hu/hallgato/ney-bernat/ ברנאט ניי] באתר האוניברסיטה לתיאטרון ולקולנוע
* [https://mandadb.hu/tetel/705298/Az_otven_evvel_ezelott_megnyilt_Operahaz_elso_napjairol_beszel_Ney_Bernat_az_enekes_garda_egyetlen_elo_tagja מאמר ראיון עם ברנאט ניי] באתר MANDA
* [https://hu.unionpedia.org/Ney_Bernát ברנאט ניי] ב-Uniópédia

== הערות שוליים ==

קטגוריה:יהודים הונגרים
קטגוריה:בוגרי האוניברסיטה לאמנויות התיאטרון והקולנוע
קטגוריה:זמרי אופרה יהודים הונגרים
קטגוריה:משפחת ניי
קטגוריה:זמרי אופרה יהודים
קטגוריה:פאפה: אישים
קטגוריה:הונגרים שנולדו ב-1863
קטגוריה:הונגרים שנפטרו ב-1938
אנג'ל (שיר)

אנג'ל הוא סינגל של הזמר-יוצר הישראלי מרגי, שיצא לאור ב-4 ביולי 2021, כסינגל המוביל מתוך המיני-אלבום השני שלו, לא להיות לבד. השיר נכתב על ידי מרגי, יחד עם סטטיק וג'ורדי, שיצרו עבורו גם את הלהיט "הזוג הזה".

==רקע וכתיבה==
באתר פרוגי נכתב כי "הסינגל נפתח נקי של מרגי בליווי פסנתר וקול אדיר ואז הופך לשיר קצבי, כייפי ומרים". מבחינת התוכן, נכתב כי "מרגי טוען בשירו החדש שצריך להישאר מי שאתה ולהביא את עצמך לידי ביטוי".<ref></ref>

==ביקורות==
דור מאיר מועלם ממאקו כתב על השיר ביקורת חיובית, בה טען כי בשיר מרגי "סוף סוף מציג את כל היכולות שיש לו; משירה ופלואו דרך ריקוד ועד לערימות של סטייל". גם דודי פטימר ממעריב אונליין ציין לחיוב את השיר וכתב כי "השיר 'אנג'ל' הוא אחד הדברים הכי טובים שמרגי עשה, גם בגלל שהוא שולט בנונשלנטיות ווקאלית בפופ הטהור, גם בחושניות הביצועית שלו וגם כי הוא פשוט כולל את כל האלמנטים מהם מורכב להיט ראוי, מה גם שההפקה המוזיקלית הנהדרת עוטפת את כל המארז בצורה מצוינת ומפולפלת. ככה אני אוהב את מרגי!".

==מיקומי שיא==

==קישורים חיצוניים==

* [https://www.nli.org.il/he/items/NNL_MUSIC_AL997010270962405171/NLI לדף השיר] באתר הספרייה הלאומית

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי מרגי
קטגוריה:שירים באנגלית
קטגוריה:שירים שנכתבו על ידי סטטיק
קטגוריה:שירים שנכתבו על ידי ג'ורדי
קטגוריה:שירים שהופקו על ידי ג'ורדי
קטגוריה:שירים על מלאכים
אריה בן-מנחם

אריה בן-מנחם (נולד בשם אריה פרינץ, Arie Princ, נכתב גם Prinz; 1922, לודז' - 19 ביולי 2006, ישראל) היה ניצול השואה, צלם שתיעד את גטו לודז', ולימים, בישראל, ממתרגמי ועורכי הכרוניקה של גטו לודז'.

==קורות חיים==
===בתקופת השואה===

בן-מנחם למד בבית ספר מקצועי לטקסטיל בלודז'. במאי 1940 גורש בן-מנחם לגטו לודז'. הוא עבד עם הצלם מנדל גרוסמן וסייע לו בצילום אפיזודות מחיי הגטו, בעיקר באופן מחתרתי. תצלומים שצילם גרוסמן שימשו את בן-מנחם ליצירת אלבום בו פוטומונטז'ים ותצלומים שתיארו את חיי הגטו: הרסורטים (המפעלים) בגטו, הרעב ברחובות, ערימות הגופות, הרדיפות והגירושים. עם חיסול הגטו בקיץ 1944 גורש בן-מנחם לאושוויץ. הוא לקח עמו את האלבום. האלבום הגיע לאחת המחתרות הפולניות וזו העבירה את האלבום לקרקוב.

אמו של בן-מנחם נרצחה בתאי הגזים ואביו נורה בצעדת המוות לנגד עיניו.

===לאחר השואה===

בן-מנחם שרד את אושוויץ. לאחר המלחמה הגיע לאיטליה. בשנת 1945 עלה באוניית מעפילים לארץ ישראל. הוא שינה את שם משפחתו מפרינץ לבן-מנחם. הוא הצטרף לקיבוץ ניצנים. בניצנים נישא בן-מנחם לחברת ילדותו, אווה ביאלר, ששרדה אף היא בשואה. ב במלחמת העצמאות נפל בן-מנחם בשבי המצרי ושהה תשעה חודשים בשבי בקהיר. בכלא כתב ספר בשם "הגדת תאופיק" (על שם הסוהר), בו תיאר את הווי השבי. את הספר כתב על קופסאות סיגריות בכתב יד זעיר. 
בן-מנחם הקדיש את חייו לתיעוד גטו לודז'. בשנות השישים הגיעו לידי בן-מנחם ידיעות על ארכיון בפולין ובו אלבום תצלומים של גטו לודז', שצילם מנדל גרוסמן. בן-מנחם השיג העתק חלקי של האלבום, ולאחר כעשרים שנה הגיעו לידיו חלקי האלבום החסרים. על אלבום זה כתב בספר "צלם הילך בגטו": 

בן-מנחם תרגם וערך את הכרוניקה של גטו לודז' ואת לקסיקון חסידי אומות העולם הפולנים. הוא היה עורך ומתרגם פורה, משפות שונות, בעיקר מפולנית. בשנת 1986 הוציא לאור יד ושם את הכרוניקה של גטו לודז' בתרגומם של בן-מנחם ויוסף רב.

==הנצחה==

במרכז למורשת המודיעין קיימת תערוכה שמציגה מעבודותיו של בן-מנחם מגטו לודז' ומהשבי המצרי.

==פרסומים==
* צלם הילך בגטו: מתצלומיו של מנדל גרוסמן (אחרית דבר)
* כרוניקה של גטו לודז, עם יוסף רב, כרכים א-ד, יד ושם, ירושלים, תשמ"ז.
* בן-מנחם היה אחד מכותבי הספר ישראל גוטמן (עורך), לקסיקון חסידי אומות העולם הפולנים, בהוצאת יד ושם :
<div style="direction: ltr;">
* The Encyclopedia of the Righteous Among the Nations: Rescuers of Jews during the Holocaust in Poland, Yad Vashem, 2004
</div>

==קישורים חיצוניים==
* [https://www.yadvashem.org/he/education/newsletters/14/picture.html כתבה על בן-מנחם] בכתב העת המקוון "זיקה" באתר יד ושם
* [https://www.yadvashem.org/he/holocaust/this-month/june/shavuot-nitzanim.html כתבה על בן-מנחם] באתר יד ושם
* [https://www.nli.org.il/he/books/NNL_ALEPH001029446/NLI פרטי הכרוניקה של גטו לודז' בתרגומו ובעריכתו של בן-מנחם], באתר הספרייה הלאומית
* 

==הערות שוליים==

קטגוריה:יהודים בשואה: פולין
קטגוריה:אסירים בגטו לודז'
קטגוריה:לודז': אישים
קטגוריה:צלמים יהודים פולנים
קטגוריה:מתרגמים ישראלים
קטגוריה:ניצולי השואה: פולין
קטגוריה:ישראלים ילידי פולין
קטגוריה:צילום בשואה
קטגוריה:ישראלים שנולדו ב-1922
קטגוריה:ישראלים שנפטרו ב-2006
אמאד דיאלו

אמאד דיאלו (בצרפתית: Amad Diallo; נולד ב-11 ביולי 2002) הוא כדורגלן מחוף השנהב, המשחק כקשר כנף בקבוצת מנצ'סטר יונייטד ובנבחרת חוף השנהב.

== קריירת מועדונים ==
דיאלו נולד באביג'אן שבחוף השנהב, והוא מוסלמי.<ref></ref><ref></ref> לו גם דרכון איטלקי.<ref></ref>

=== אטאלנטה ===
דיאלו הגיע למחלקת הנוער של אטאלנטה מהסרייה א' בשנת 2015. ב-27 באוקטובר 2019 ערך דיאלו את הופעת הבכורה שלו בקבוצה הבוגרת של המועדון, כשנכנס כמחליף והבקיע את שער הבכורה שלו בניצחון 1–7 על אודינזה במסגרת המחזור התשיעי של עונת 2019/2020 בסרייה א'. עד לסוף עונה זו ערך דיאלו שתי הופעות ליגה נוספות.

בחצי הראשון של עונת ערך דיאלו הופעת ליגה נוספת במדי המועדון, ואף ערך את הופעת הבכורה שלו בליגת האלופות, בתיקו 1-1 נגד מיטיולן במסגרת שלב הבתים.

=== מנצ'סטר יונייטד ===
ב-5 באוקטובר 2020 חתם דיאלו על חוזה לחמש עונות במנצ'סטר יונייטד מהפרמייר ליג החל מחודש ינואר 2021. ב-18 בפברואר 2021 ערך דיאלו את הופעת הבכורה שלו במועדון, כשהחליף את מייסון גרינווד בניצחון 0–4 על ריאל סוסיאדד במסגרת משחק הגומלין בשלב 32 הגדולות של הליגה האירופית לעונת עונת 2020/2021 בליגה האירופית. ב-11 במרץ 2021 הבקיע דיאלו את שער הבכורה שלו במועדון, בתיקו 1-1 נגד מילאן במסגרת שלב שמינית הגמר של הליגה האירופית. ב-11 במאי 2021 ערך דיאלו את הופעת הבכורה שלו בפרמייר ליג, בהפסד 1–2 ללסטר סיטי במסגרת המחזור ה-36. בסך הכל ערך דיאלו בחצי העונה הראשונה שלו במועדון שלוש הופעות ליגה וארבע הופעות בליגה האירופית.

ב-27 בינואר 2022 הושאל דיאלו לריינג'רס מהליגה הסקוטית עד לסיום העונה.

ב-31 באוגוסט 2022 הושאל לסנדרלנד.

== נבחרת חוף השנהב ==
ב-26 במרץ 2021 ערך דיאלו את הופעת הבכורה שלו בנבחרת חוף השנהב, כשנכנס כמחליף בניצחון 0–3 על נבחרת ניז'ר במסגרת מוקדמות גביע אפריקה לאומות 2021. ב-5 ביוני 2021 הבקיע דיאלו את שער הבכורה שלו במדי הנבחרת, שער מכריע בתוספת הזמן בניצחון 1–2 על נבחרת בורקינה פאסו במשחק ידידות.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני אטאלנטה
קטגוריה:כדורגלני מנצ'סטר יונייטד
קטגוריה:כדורגלני גלאזגו ריינג'רס
קטגוריה:כדורגלני סנדרלנד
קטגוריה:כדורגלני נבחרת חוף השנהב
קטגוריה:מוסלמים
קטגוריה:איבוארים שנולדו ב-2002
קטגוריה:כדורגלנים מחוף השנהב באולימפיאדת טוקיו (2020)
וילפריד סינגו

וילפריד סטפן סינגו (בצרפתית: Wilfried Stephane Singo; נולד ב-25 בדצמבר 2000) הוא כדורגלן מחוף השנהב, המשחק בעמדת המגן בקבוצת מונקו ובנבחרת חוף השנהב.

== קריירת מועדונים ==
סינגו הגיע למחלקת הנוער של טורינו מהסרייה א' בשנת 2018. ב-1 באוגוסט 2019 ערך סינגו את הופעת הבכורה שלו במועדון, כשנכנס כמחליף בניצחון 1-4 על דברצן ו.ס.ק. במסגרת משחק הגומלין בשלב המוקדמות השני של עונת 2019/2020 בליגה האירופית. ב-27 ביוני 2020 ערך סינגו את הופעת הבכורה שלו בסרייה א', כשנכנס כמחליף בהפסד 2–4 לקליארי במסגרת המחזור ה-28 לעונת 2019/2020. ב-29 ביולי 2020 הבקיע סינגו את שער הבכורה שלו במועדון, בהפסד 2–3 לרומא במסגרת המחזור ה-37 בליגה. בעונתו הראשונה בקבוצה הבוגרת של המועדון ערך סינגו ארבע הופעות ליגה והבקיע שער אחד, ובעונתו השנייה הוסיף 28 הופעות ליגה ושער אחד.

ב-17 באוגוסט 2023 חתם במונקו.

== קריירה בינלאומית ==
ב-5 ביוני 2021 ערך סינגו את הופעת הבכורה שלו בנבחרת חוף השנהב, בניצחון 1–2 על נבחרת בורקינה פאסו במשחק ידידות.

נכלל בסגל נבחרת חוף השנהב לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:כדורגלני טורינו
קטגוריה:כדורגלני מונקו
קטגוריה:כדורגלני נבחרת חוף השנהב
קטגוריה:ספורטאים איבוארים בצרפת
קטגוריה:ספורטאים איבוארים באיטליה
קטגוריה:כדורגלנים מחוף השנהב באולימפיאדת טוקיו (2020)
קטגוריה:כדורגלני גביע אפריקה לאומות 2023
קטגוריה:איבוארים שנולדו ב-2000
אוגוסט ריטר

גאורג דיטריך אוגוסט ריטר (11 בדצמבר 1826 – 26 בפברואר 1908) היה אסטרופיזיקאי גרמני ופרופסור למכניקה. הוא פיתח שיטה הנושאת את שמו (Ritter intersection method) לחישוב מאמצים במסבכים, ותרם תרומות יסודיות רבות להבנת הפיזיקה של כוכבים.

== חייו ==
אוגוסט ריטר למד בשנים 1843–1846 בהנובר, ולאחר מכן המשיך את לימודיו בשנים 1850–1853 באוניברסיטת גטינגן, שם הגיש את עבודת הדוקטורט שלו שכותרתה "על עקרון האילוץ המינימלי", בהנחייתו של קרל פרידריך גאוס. ב-1856 הוא הפך למורה במכון הפוליטכני של הנובר. באוקטובר 1870, ריטר היה לראשון להחזיק בקתדרה למכניקה והנדסת מכונות ב-RWTH אוניברסיטת אאכן. הוא נשאר באאכן עד לפרישתו ב-1899. ב-1903 הוא חזר לעיר מולדתו לונבורג, שם הוא נפטר ב-1908. הוא הוריש את כתביו לספרייה של RWTH אאכן.

מחליפו של ריטר באוניברסיטת אאכן היה ארנולד זומרפלד.

== תרומות לתאוריה של מבנה כוכבים ==
בין השנים 1878 ל-1889 פרסם ריטר סדרה של 18 חיבורים בכתב העת המדעי שנתון הפיזיקה, תחת הכותרת "חקירות על המבנה של כוכבים גזיים", וב-1879 את המונוגרפיה "יישומים של התאוריה המכנית של החום לבעיות קוסמולוגיות" אשר במהותה מורכבת מהתכנים של חמשת החיבורים הראשונים בין אלו שפרסם. בעבודות אלו, ריטר יוצא מנקודת הנחה שהכוכבים הם כדורים גזיים פוליטרופיים, כלומר שחוקי הגז האידיאלי תקפים לגביהם. מהנחות אלו, הוא גזר את התוצאות הבאות, בין היתר:
* המשוואה הדיפרנציאלית המתארת את הצפיפות של כדור הגז כפונקציה של המרחק ממרכזו. תוצאה זו נקראת כיום משוואת ליין-אמדן, אף על פי שהיא לא נכללה במפורש בעבודתו של ליין על טמפרטורת השמש.
* נוסחה לתדירות התנודה הרדיאלית של כדור גז. ריטר ניסח את ההשערה שתנודות אלו עשויות להסביר את השינויים המחזוריים בבהירות נראית של כוכבים משתנים.
* תאוריה ראשונה של אבולוציה כוכבית ושל הקשר בין מסה לעוצמת הארה (mass-luminosity relationship) של כוכבים.

חשיבות עבודתו של אוגוסט ריטר לחקר האסטרופיזיקה של כוכבים תוארה על ידי סוברהמניאן צ'נדראסקאר אשר כתב כי "כי כמעט כל היסודות לתאוריה המתמטית של מבנה כוכבים הונחו על ידו". התפקיד שמילא ריטר בהקשר הכולל של הפיזיקה של מבנה כוכבים מתואר גם בספר The Life of Stars, The Controversial Inception and Emergence of the Theory of Stellar Structure.

== תרומות אחרות ==
ריטר חיבר ספרים על מכניקה אנליטית והנדסת מכונות, כשעל תרומותיו לחקר המכניקה של מבנים הנדסיים הוענקו לו כהוקרה מספר אותות. הוא חקר את חוקי הולכת החום בתווך חומרי, תוך שהוא מתבסס על התאוריה של יוליוס מאייר.

בתחום ההידראוליקה ומכניקת הזורמים, ריטר ידוע גם בשל שני מאמרים שפרסם בשנים 1892 ו-1895. בראשון שבהם הוא תיאר פתרון אנליטי לגל שנוצר כאשר סכר מים נפרץ, אשר מאוחר יותר שימש כאבן יסוד בהערכת בטיחות של סכרים, ואילו בשני מבין המאמרים הוא עסק בתופעת הזנק ההידראולי. הפתרון של ריטר ל-"גל הסכר הנפרץ" (dam break wave) מניח גוף מים המונח בערוץ המעוצב בצורה של מנסרה מלבנית, כאשר לפתע השער האנכי של הסכר נפרץ בבת אחת (באופן מיידי). על בסיס הנחות אלו תיאר ריטר את צורת הגל המתקבל.

== פרסומים נבחרים ==
* על עקרון האילוץ המינימלי (עבודת דוקטורט, 1853).
* תאוריה בסיסית של גגות וגשרי ברזל (1863).
* על המבנה של גופים שמימיים גזיים (1898).
* ההתקדמות של גלי מים (1892).

==קישורים חיצוניים==

==הערות שוליים==

קטגוריה:אסטרופיזיקאים
קטגוריה:בוגרי אוניברסיטאות ומכללות בגרמניה
קטגוריה:סגל אוניברסיטאות בגרמניה
קטגוריה:גרמנים שנולדו ב-1826
קטגוריה:גרמנים שנפטרו ב-1908
אוסקר מינגסה

אוסקר מינגסה גרסיה (בספרדית: Óscar Mingueza García; נולד ב-13 במאי 1999 בסנטה פרפטואה דה מוגודה שבספרד) הוא כדורגלן ספרדי המשחק בעמדת המגן הימני בקבוצת סלטה ויגו מהלה ליגה ובנבחרת ספרד. יכול גם לשחק בעמדת הבלם.

== קריירת מועדונים ==
מינגסה גדל במחלקת הנוער של ברצלונה, ושיחק בברצלונה אתלטיק, קבוצת המילואים של המועדון. ב-24 בנובמבר 2020 ערך מינגסה את הופעת הבכורה שלו במדי הקבוצה הראשונה של המועדון, בניצחון 0–4 על דינמו קייב במסגרת שלב הבתים של עונת 2020/2021 בליגת האלופות. ב-29 בנובמבר 2020 ערך מינגסה את הופעת הבכורה שלו בלה ליגה במדי ברצלונה, בניצחון 0–4 על אוססונה במסגרת המחזור ה-11 לעונת 2020/2021. ב-15 במרץ 2021 הבקיע מינגסה את שער הבכורה שלו במדי המועדון, בניצחון 1–4 על וסקה במסגרת המחזור ה-27 בלה ליגה. בעונתו הראשונה בקבוצה הבוגרת של המועדון ערך מינגסה 27 הופעות ליגה, בהן הבקיע שני שערים, והוסיף חמש הופעות בליגת האלופות.

ב-30 ביולי 2022 סלטה ויגו הודיעה על העברתו של מינגסה לארבע שנים.

== קריירה בינלאומית ==
ב-8 ביוני 2021 ערך מינגסה את הופעת הבכורה שלו בנבחרת ספרד, בניצחון 0–4 על נבחרת ליטא במשחק ידידות.

== קישורים חיצוניים ==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ברצלונה
קטגוריה:כדורגלני סלטה ויגו
קטגוריה:כדורגלני נבחרת ספרד
קטגוריה:ספרדים שנולדו ב-1999
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל